CELEX: 32019D0055
Language: bg
Date: 2019-01-10 00:00:00
Title: Решение за изпълнение (ЕС) 2019/55 на Комисията от 10 януари 2019 година за поправка на текста на български и френски език на Решение 2004/558/ЕО за прилагане на Директива 64/432/ЕИО на Съвета относно допълнителните гаранции при търговията в Общността с говеда във връзка с инфекциозния ринотрахеит по говедата и одобрението на представените от някои държави членки програми за изкореняване на болестта (нотифицирано под номер С(2019) 8) (Текст от значение за ЕИП.)

14.1.2019   
               
               
                  BG
               
               
                  Официален вестник на Европейския съюз
               
               
                  L 10/74
               
            
         РЕШЕНИЕ ЗА ИЗПЪЛНЕНИЕ (ЕС) 2019/55 НА КОМИСИЯТА
         от 10 януари 2019 година
         за поправка на текста на български и френски език на Решение 2004/558/ЕО за прилагане на Директива 64/432/ЕИО на Съвета относно допълнителните гаранции при търговията в Общността с говеда във връзка с инфекциозния ринотрахеит по говедата и одобрението на представените от някои държави членки програми за изкореняване на болестта
         
            
               (нотифицирано под номер С(2019) 8)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 9, параграф 2 и член 10, параграф 2 от нея,
         като има предвид, че:
         
                     (1)
                  
                  
                     В член 3, параграф 1, буква б) в текста на български и френски език на Решение 2004/558/ЕО на Комисията (2) е допусната грешка. Съгласно текста на български и френски език кръвните проби от говеда за отглеждане и за производство се вземат по-малко от 21 дни след пристигането на животните в изолиращото помещение; правилната гаранция е кръвните проби да се вземат най-малко 21 дни след пристигането на животните в изолиращото помещение.
                  
               
                     (2)
                  
                  
                     Поради това текстът на български и френски език на Решение 2004/558/ЕО следва да бъде съответно поправен. Грешката не се отнася за текста на останалите езици.
                  
               
                     (3)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2004/558/ЕО се поправя, както следва:
            
                         
                     
                     
                        В член 3, параграф 1 буква б) се заменя със следното:
                        
                           
                                       „б)
                                    
                                    
                                       тези животни и всички други говеда от същото изолирано помещение, посочено в член 2, параграф 1, буква б), са били подложени — с отрицателен резултат — на серологичен тест за откриване на антитела на пълен BHV-1, извършен върху кръвни проби, взети най-малко двадесет и един дни след пристигането в изолираното помещение;“.
                                    
                                 
                     
                  
         
            Член 2
            Адресати на настоящото решение са държавите членки.
         
         
            Съставено в Брюксел на 10 януари 2019 година.
            
               
                  За Комисията
               
               Günther OETTINGER
               
                  Член на Комисията
               
            
         
         
            (1)  ОВ 121, 29.7.1964 г., стр. 1977.
         
            (2)  Решение 2004/558/ЕО на Комисията от 15 юли 2004 г. за прилагане на Директива 64/432/ЕИО на Съвета относно допълнителните гаранции при търговията в Общността с говеда във връзка с инфекциозния ринотрахеит по говедата и одобрението на представените от някои държави членки програми за изкореняване на болестта (ОВ L 249, 23.7.2004 г., стр. 20).